 395. பின்னுறுந் தீங்கெலா முன்னறிந் தொழிப்பவர்.  மேலும் பின்னால் வரப்போகும் தீமைகளை முன்னரே அறிந்து அதை நீக்குபவர் ஆவார்.  396. அவரது துணைகொள லரும்பெருங் காப்பு.  பெரியவர்களின் துணையைப் பெறுவது மிக அரிய உயர்ந்த பாதுகாப்பு ஆகும்.  397. அவரை யறிந்துகொண் டநுதின மோம்புக.  அவரது பெருமைகளை அறிந்து அவரை எப்பொழுதும் போற்றி வாழுதல் வேண்டும்.  398. அவர்க்குரி யனவெலா மன்பொடு வழங்குக.  அவருக்குத் தேவையானவற்றை அன்போடு வழங்குதல் வேண்டும்.